# **DECIZIA ETAPEI DE ÎNCADRARE**

## Nr. din

 proiect

Ca urmare a solicitării de emitere a acordului de mediu adresate de **S.C. FREE STYLER S.R.L.,** cu sediul în localitatea Almaş, nr.596, Judeţul Arad, înregistrată la APM Arad cu 3293R/11979/30.08.2016 cu completările înregistrate la nr. 4370R/15952/12.10.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Arad decide, ca urmare a consultărilor desfăşurate în cadrul şedinţei Comisiei de Analiză Tehnică din data de 25.10.2017, că proiectul **“CONSTRUIRE HALĂ ÎNTREŢINERE AUTO, ÎMPREJMUIRE, PLATFORMĂ CAROSABILĂ, PARCARE ÎN INCINTĂ ŞI ACCES AUTO”** propus a fi amplasat în loc. Vladimirescu, nr. FN (CF nr. 315154 Vladimirescu), jud. Arad nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 **I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

**1. Caracteristicile proiectului:**

**a)** **proiectul se încadrează** în prevederile Hotărârii Guvernului nr. 445/2009, anexa nr. 2 pct. 10, lit. b – proiecte de dezvoltare urbană inclusiv construcţia centrelor comerciale şi a parcărilor auto.

**b) mărimea proiectului**

Prin proiect se vor realiza următoarele obiective: hală întreținere auto, împrejmuire, platformă carosabilă, parcare în incintă și acces auto.

Construcția propusă va avea regimul de înălțime P+ Ep.

Terenul studiat este situat în intravilanul Comunei Vladimirescu, în UTR nr.18, respectiv subzone de unități de producție industrială nepoluantă și de depozitare. Incinta are suprafaţa de **16.642 mp** și este proprietatea privată a unei persoane juridice – S.C. FREE STYLER S.R.L. – conform Extrasului de Carte Funciară nr. 315154 Vladimirescu, nr.cad 315154, iar categoria de folosință este "curți construcții".

Vecinătățile terenului sunt: Nord: strada Jandarmeriei; Sud: pășune; Vest: drum de acces și teren intravilan liber de construcții; Est: drum pietruit și terenuri în intravilan, respectiv stația de betoane.

Amplasamentul se găsește pe strada Jandarmeriei, acesta se învecinează cu terenuri lipsite de construcții, respectiv stația de betoane, iar pe o rază mai mare de 100 metri față de fiecare colț al parcelei nu există nici o clădire învecinată.

Funcționalitatea construcțiilor:

Hala întreținere auto va fi amenajată în 2 zone distincte ca funcțiune:

- zona întreținere auto utilaje proprii (Sc = 524,28 mp), unde vor fi prevăzute două standuri pentru întreținere auto, respective două canale tehnice.

- zona administrativă (Sc = 191,75 mp), dispusă pe două niveluri. La parter se prevăd spații pentru muncitori și birouri, iar la etaj birouri și sală de ședințe.

**Racordarea la reţelele utilitare existente în zonă**

**Alimentarea cu apă potabilă** Branşament la reţeaua localităţii. Apa caldă menajeră necesară se va prepara local cu boiler electric. Vor fi alimentate obiectele sanitare din zona de luat masa, grupuri sanitare şi duşuri.

**Canalizare menajeră:** Evacuarea apelor uzate se face gravitațional în rețeaua de canalizare menajeră a localităţii.

**Canalizare pluvială:** Apele pluviale de pe acoperişul halei convenţional curate, sunt colectate prin intermediul jgheaburilor şi burlanelor şi vor fi redirecţionate către spaţiile verzi. Apele meteorice de pe platforma carosabilă se vor colecta prin intermediul unei reţele de canalizare, vor fi trecute printr-un separator de hidrocarburi şi vor fi redirecţionate către canalul Cn 433 care se află în apropierea limitei de proprietate.

**Incălzirea spaţiilor:** pentru a asigura încălzirea spațiilor, se propune realizarea unui sistem de încălzire centralizat, cu un cazan pe combustibil lemnos, cu ardere cu gazeificare, care va deservi parterul și etajul clădirii, amplasat în spațiul centrala termică, situat la parterul clădirii.

 Bilanț teritorial în incintă cu propuneri:

|  |  |  |  |
| --- | --- | --- | --- |
| **Nr. Crt.** | **Bilanţ teritorial** | **Existent** | **Propus** |
| **Mp** | **%** | **mp** | **%** |
| 01. | Hală întreținere auto | - | - | 716,03 | 4,30 |
| 02. | Circulaţii Carosabile Pietonale, platforme auto, parcaje | - | - | 2715 | 16,31 |
| 03. | Zone verzi amenajate | - | - | 1667 | 10,02 |
| 04. | Teren intravilan - teren viran neamenajat | 16.642 | 100 | 11.543,97 | 69,37 |
| **TOTAL GENERAL** | **16.642** | **100** | **16.642** | **100** |

**c) cumularea cu alte proiecte**: -nu este cazul.

**d) utilizarea resurselor naturale**: materialele de construcţii necesare pentru derularea proiectului vor fi asigurate prin grija constructorului de la terţe societăţi;

**e) producţia de deşeuri**: deşeurile generate ca urmare a implementării proiectului vor fi predate operatorilor autorizaţi în vederea valorificării/eliminării după caz;

**f) emisiile poluante, inclusiv zgomotul şi alte surse de disconfort**:

- emisiile de poluanţi evacuaţi în atmosferă provin din surse reprezentate de traficul rutier zilnic desfăşurat în cadrul şantierului; surse reprezentate de funcţionarea utilajelor în zonele de lucru. Transportul materialelor de construcţii în vrac care pot fi antrenate în aer se va face în mijloace de transport cu benă acoperită.

**g) riscul de accident, ţinându-se seama în special de substanţele şi de tehnologiile utilizate**: titularul de proiect va lua toate măsurile necesare în vederea prevenirii accidentelor;

***2. Localizarea proiectelor (se ia in considerare sensibilitatea mediului în zona geografica posibil a fi afectata de proiect):***

**2.1.** **Utilizarea existentă a terenului**: conform Certificat de Urbanism nr.275/09.06.2017 eliberat de Primăria comunei Vladimirescu – teren intravilan;

 **2.2. Relativa abundenta a resurselor naturale din zona, calitatea si capacitatea regenerativă a acestora**: nu este cazul

**2.3. Capacitatea de absorbţie a mediului, cu atentie deosebită pentru**:

**a)** **zonele umede**: nu este cazul;

**b)** **zonele costiere**: nu este cazul;

**c)** **zonele montane si cele împădurite**: nu este cazul;

**d)** **parcurile şi rezervaţiile naturale**: nu este cazul, zona supusă implementării proiectului este situat în afara unei arii naturale protejate de pe teritoriul judeţului Arad.

**e) ariile clasificate sau zonele protejate** prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate etc.: nu este cazul;

**f) zonele de protecţie specială**, mai ales cele desemnate prin Ordonanţa de urgenta a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevazute prin Legea nr. 5/2000 privind aprobarea Planului de amenajare a teritoriului national - Sectiunea a III-a - zone protejate, zonele de protecţie instituite conform prevederilor Legii apelor nr. 107/1996, cu modificările şi completarile ulterioare, şi Hotararea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: nu este cazul;

**g) ariile în care standardele de calitate a mediului** stabilite de legislatie au fost deja depasite: nu este cazul;

**h) ariile dens populate**: populaţia riverană;

**i) peisajele cu semnificaţie istorică, culturală şi arheologică**: nu este cazul;

***3. Caracteristicile impactului potenţial:***

**a) extinderea impactului** - aria geografica şi numarul persoanelor afectate: este posibil ca pe perioada derulării lucrărilor de construcţie să fie creat disconfort populaţiei riverane datorită zgomotului generat;

**b) natura transfrontiera a impactului**: nu este cazul;

**c) marimea si complexitatea impactului**: nu este cazul;

**d) probabilitatea impactului**: nesemnificativă cu condiţia respectării tuturor normelor în vigoare de sănătate publică şi protecţia mediului;

 **e) durata, frecventa si reversibilitatea impactului**: nu este cazul.

 **II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

-amplasamentulproiectului nu se implementează în arie naturală protejată desemnată conform legii.

**Condiţiile de realizare a proiectului:**

-respectarea documentaţiei depuse la A.P.M. Arad;

-respectarea tuturor actelor/avizelor de reglementare emise de către alte autorităţi şi a legislaţiei în vigoare;

-se va urmări ca prin activitatea desfăşurată să nu se producă poluări ale factorilor de mediu;

1. În perioada lucrărilor de construire:

- va fi realizat procentul de spaţiu verde amenajat specificat în documentaţie (1667mp –10,02%) în conformitate cu prevederile H.G. nr. 525/1996;

- decoperta va fi utilizată în totalitate pentru amenajarea spaţiilor verzi,

- organizarea de şantier să se realizeze în incinta obiectivului, iar desfăşurarea acesteia se va realiza fără afectarea vegetaţiei, solului şi apelor freatice,

- organizarea activităţii se va face astfel încât impactul asupra mediului şi populaţiei să fie cât mai redus (zgomotul, cantitatea de particule în suspensie şi sedimentabile să fie cât mai redusă),

- alimentarea cu carburanţi a utilajelor se va face la unităţi autorizate,

- se vor lua măsuri de prevenire a poluării solului, subsolului şi apelor cu produse poluante existente pe şantier (carburanţi, lubrifianţi, etc.),

- scurtarea duratei de execuţie a proiectului pentru diminuarea duratei de manifestare a efectelor negative asupra factorilor de mediu,

- este interzisă orice deversare de ape uzate, efluenţi lichizi, reziduuri sau deşeuri de orice fel în ape de suprafaţă, subterane, pe sol sau în subsol,

- la terminarea lucrărilor terenul neocupat va fi curăţat;

- se vor lua măsuri pentru îndepărtarea de pe teren a deşeurilor inerte şi nepericuloase rezultate în urma lucrărilor,

- aplicarea de material absorbant pe suprafeţele de sol afectate de scurgerile de produse petroliere. Dacă s-au produs scurgeri importante pe sol, va fi decopertată porţiunea afectată şi se va reface cu sol vegetal,

- deşeurile menajere vor fi colectate, în pubele, urmând a fi preluate de operatori economici autorizaţi;

- se va evita depozitarea necontrolată a deşeurilor de orice natură ce vor rezulta pe perioada derulării lucrărilor;

- deşeurile rezultate din lucrările de construcţie se vor preda în vederea valorificării/eliminării, funcţie de natura acestora, către operatori economici autorizaţi în acest sens.

- se va realiza refacerea ecologică a zonelor afectate de execuţia lucrărilor;

- organizarea activităţii se va face astfel încât impactul asupra peisajului să fie cât mai redus;

*2. În perioada de exploatare a proiectului:*

- alimentarea cu apă în scop igienico-sanitar se va face din reţeaua de alimentare cu apă potabilă a localităţii Vladimirescu.

- evacuarea apelor uzate menajere se va face în reţeaua de canalizare menajeră localităţii Vladimirescu. Indicatorii de calitate a apelor menajere evacuate în canalizarea menajeră a oraşului se vor încadra în prevederile NTPA 002/2002 din H.G. nr. 188/2002 modificată şi completată prin H.G. nr. 352/2005.

- apele pluviale rezultate de pe acoperişul clădirii şi platformele de acces şi parcare vor fi dirijate spre spaţiile verzi. Apele pluviale poluate cu produse petroliere din zona parcării vor fi preepurate mecanic cu ajutorul unui separator de produse petroliere. Indicatorii de calitate a apelor pluviale se vor încadra în prevederile NTPA 001/2002 din H.G. nr. 188/2002 modificată şi completată prin H.G. nr. 352/2005.;

- deşeurile menajere generate pe amplasament vor fi colectate pubele/containere şi vor fi preluate de operatori economici autorizaţi conform legislaţiei de mediu în vigoare;

- preepurarea apelor pluviale rezultate de pe platforma carosabilă se realizează cu ajutorul unui separator de hidrocarburi urmând ca acestea să fie evacuate în canalul Cn 433.

**Se vor respecta prevederile:**

- O.U.G. nr. 195/2005 aprobată prin Legea 265/2006 privind protecţia mediului cu modificările şi completările ulterioare;

- Legea nr. 211/2011 privind regimul deşeurilor cu completările şi modificările ulterioare;

- H.G. nr. 188/2002 pentru aprobarea unor norme privind conditiile de descarcare in mediul acvatic a apelor uzate, cu completările şi modificările ulterioare;

- Ordinului nr. 119/2014 pentru aprobarea Normelor de igienă şi sănătate publică privind mediul de viaţă al populaţiei;

**Documentaţia conţine:**

-Notificare elaborată de SC Free Styler SRL,

-Certificatul de urbanism nr.275/09.06.2016 eliberat de Primăria comunei Vladimirescu,

-Anexă la Certificatul de urbanism nr.275/09.06.2016,

-Extras de carte funciară nr. 315154 Vladimirescu, eliberat de OCPI Arad – Biroul de Cadastru şi Publicitate Imobiliară Arad,

-Plan de situaţie şi plan de încadrare în zonă,

-Chitanţa nr.26483/30.08.2016 privind evaluarea iniţială a solicitării,

-Chitanţa nr.30712/12.10.2017 privind etapa de încadrare a proiectului în procedura de evaluare a impactului asupra mediului,

-Decizia etapei de evaluare iniţială nr.11153/02.09.2016, eliberată de A.P.M. Arad,

-Memoriu de prezentare elaborat SC Elite Design Studio SRL,

-Aviz de securitate la incendiu nr. 72/17/SU-AR din 06.06.2017 eliberat de Inspectoratul pentru Situaţii de Urgenţă Vasile Goldiş Arad;

-Acord tehnic ANIF NR.132/04.12.2017,

-Notificare de asistenţă de specialitate de sănătate publică nr. 1032/25.10.2016 eliberată de Direcţia de sănătate publică a Judeţului Arad,

-Anunţ public privind depunerea solicitării de emitere a acordului de mediu afişat pe site-ul A.P.M. Arad în data de 19.10.2017,

-Anunţ public privind depunerea solicitării de emitere a acordului de mediu publicat în cotidianul “Jurnalul Arădean” din 23.10.2017,

-Anunţ public privind decizia etapei de încadrare afişat pe site-ul A.P.M. Arad în data de 18.12.2017,

-Anunţ public privind decizia etapei de încadrare publicat în cotidianul “Glasul Aradului” din 01.09.2017,

-Lista de control,

-Proces verbal întocmit în baza şedinţei colectivului de analiză tehnică nr. 16910/25.10.2017.

**Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului revine în întregime titularului proiectului.**

**În cazul în care proiectul suferă modificări, titularul este obligat să notifice în scris autoritatea publică pentru protecţia mediului emitentă asupra acestor modificări.**

**Până la adoptarea unei decizii de către autoritatea competentă, este interzisă desfăşurarea oricărei activităţi sau realizarea proiectului, planului sau programului, care ar rezulta în urma modificărilor care fac obiectul notificării (potrivit art. 16, alin. 5, din O.U.G. nr. 195/2005, privind protecţia mediului, aprobată cu modificări şi completări prin Legea nr. 265/2006, cu modificările şi completările ulterioare).**

**Prezenta decizie de încadrare este valabilă pe toată perioada punerii în aplicare a proiectului.**

**Nerespectarea prevederilor prezentului act atrage suspendarea şi anularea acestuia, după caz.**

**Prezenta decizie de încadrare poate fi contestată în conformitate cu prevederile H.G. nr. 445/2009 şi ale Legii contenciosului administrativ nr. 554/2004, cu modificările şi completările ulterioare.**

 **Prezenta decizie de încadrare conţine 6(şase) pagini şi a fost redactată în 3 (sau 2) exemplare originale.**

 **Prezenta decizie de încadrare nu exonerează de răspundere proiectantul şi constructorul în cazul producerii unor accidente în timpul execuţiei lucrărilor.**

**La finalizarea lucrărilor şi înainte de punerea în funcţiune se va anunţa APM Arad pentru întocmirea Procesului verbal de verificare a condiţiilor impuse prin prezenta decizie de încadrare.**

**DIRECTOR EXECUTIV**

 Dana Monica **DĂNOIU**

**Şef serviciu AAA**

Adina **ORĂŞAN**

**Întocmit,**

Elisabeta **TRUŢĂ**